CELEX: C2005/182/46
Language: el
Date: 2005-07-23 00:00:00
Title: Υπόθεση C-195/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας ασκηθείσα στις 2 Μαΐου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/25
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας ασκηθείσα στις 2 Μαΐου 2005
   (Υπόθεση C-195/05)
   (2005/C 182/46)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Μ. Κωνσταντινίδη, μέλος της Νομικής Υπηρεσίας της Επιτροπής, και τον G. Bambara, δικηγόρο Μιλάνου, με τόπο επιδόσεων στο Λουξεμβούργο, άσκησε στις 2 Μαΐου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι η Ιταλική Δημοκρατία, έχοντας εκδώσει συστάσεις ισχύουσες επί του συνόλου της εθνικής επικρατείας, ειδικότερα μέσω της από 28 Ιουνίου 1998 εγκυκλίου του Υπουργείου Περιβάλλοντος και της από 22 Ιουλίου 2002 εγκυκλίου του Υπουργείου Υγείας, κατά τρόπον ώστε να αποκλείονται από το πεδίο εφαρμογής της ρυθμίσεως περί των αποβλήτων τα διατροφικά απορρίμματα που προέρχονται από τη βιομηχανία παραγωγής γεωργικών προϊόντων διατροφής και προορίζονται για την παραγωγή ζωοτροφών· μέσω του άρθρου 23 του νόμου 179 της 31ης Ιουλίου 2002, αποκλείστηκαν από το πεδίο εφαρμογής της ρυθμίσεως περί αποβλήτων τα προερχόμενα από τα παρασκευάσματα κατά το μαγείρευμα οποιουδήποτε τύπου στερεών τροφίμων, βρασμένων και νωπών, υπολείμματα, τα οποία δεν εντάσσονται στο δίκτυο διανομής προς χορήγηση και προορίζονται για τις υγειονομικές εγκαταστάσεις όπου φιλοξενούνται ασθενή ζώα, παρέβη τις υποχρεώσεις που υπέχει από το άρθρο 1, στοιχείο α', της οδηγίας 75/442/ΕΟΚ (1), περί των στερεών αποβλήτων, όπως αυτή τροποποιήθηκε με την οδηγία 91/156/ΕΚ (2)·
            
         
               2)
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα:
   Η Ευρωπαϊκή Επιτροπή εκτιμά ότι η Ιταλική Δημοκρατία, έχοντας εκδώσει συστάσεις ισχύουσες επί του συνόλου της εθνικής επικρατείας, κατά τρόπον ώστε να αποκλείονται από το πεδίο εφαρμογής της ρυθμίσεως περί των αποβλήτων, τα διατροφικά απορρίμματα που προέρχονται από τη βιομηχανία παραγωγής γεωργικών προϊόντων διατροφής και προορίζονται για την παραγωγή ζωοτροφών, και έχοντας αποκλείσει από το πεδίο εφαρμογής της ρυθμίσεως περί αποβλήτων τα προερχόμενα από τα παρασκευάσματα κατά το μαγείρεμα οποιουδήποτε τύπου στερεών τροφίμων, βρασμένων και νωπών, υπολείμματα, τα οποία δεν εντάσσονται στο δίκτυο διανομής προς χορήγηση και προορίζονται για τις υγειονομικές εγκαταστάσεις όπου φιλοξενούνται ασθενή ζώα, παρέβη τις υποχρεώσεις που υπέχει από το άρθρο 1, στοιχείο α', της οδηγίας 75/442/ΕΟΚ περί των στερεών αποβλήτων, όπως αυτή τροποποιήθηκε με την οδηγία 91/156/ΕΚ.
   
      (1)  ΕΕ ειδ. έκδ. 15/001, σ. 86.
   
      (2)  ΕΕ L 78, της 26/3/1991, σ. 32.